Suid Afrikaanse Nuus Thread - Page 47 - Stormfront
Page 47 of 226 « First < 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 97 147 > Last »
04-10-2006, 07:36 AM #461
Danicha se dood kry kinkel
DIE kantoor van die direkteur van openbare vervolging (DOV) in Bloemfontein is hard besig om alle los drade bymekaar te bring in die saak van die jong me. Danicha de Villiers, wat in 2004 'n waterdood by die Loch Logan-waterfront in Bloemfontein gesterf het.
Intussen word uit alle oorde bespiegel oor die moontlikheid dat mnr. Fred van der Vyver, die verdagte in die moord op die Matiestudent Inge Lotz, en prof. Derick Veldman, 'n vriend van Danicha, mekaar ken en of daar, indien enige, dalk 'n verband tussen die twee sterfgevalle was.
Dit is nadat die polisie 'n moontlike verbintenis tussen die twee mans ondersoek.
Danicha het in Julie 2004 onder vreemde omstandighede by die waterfront verdrink.
Die bebloede lyk van Lotz (22), die enigste kind van prof. Jan Lotz van Bloemfontein en mev. Juanita Lotz van Welgemoed, is die aand van 16 Maart verlede jaar deur 'n vriend op 'n rusbank in haar woonstel in Klein Welgevonden in die buitewyke van Stellenbosch gevind.
Sy het aan kopwonde gesterf wat sy glo met 'n ornamentele hamer toegedien is.
Adv. Amanda Bester van die kantoor van die DOV het gesê sy het reeds navrae gerig oor bepaalde aspekte van die Danicha-saak wat sy van mening is nog ondersoek moet word.
Verlede week is die dokumente van die doodsondersoek bestudeer.
Vroeër is in Ons Stad, gemeenskapkoerant van Volksblad, berig dat dir. Attie Trollip, direkteur van die speurtak in Kaapstad wat die Lotz-moord ondersoek, erken het dat hy sekere moontlikhede ondersoek en dat hy Veldman by die Sentrale Universiteit vir Tegnologie (SUT) ondervra het.
Trollip het ook mnr. Ockert de Villiers, Danicha se pa, besoek.
Van der Vyver het jare gelede toe hy in matriek aan Grey-kollege in Bloemfontein was by die De Villiers se huis gekuier.
Luidens die Sondagkoerant, Rapport, het De Villiers gesê dat Van der Vyver 'n kennis van sy seun, Jean, was.
Hy het ook gesê dat Veldman 'n selferkende homoseksueel is.
De Villiers wat gister skugter was om met Volksblad te praat, het gesê daar is nog geen duidelikheid op die saak gewerp nie. Hy wou ook nie enigiets uitlaat of daar 'n moontlike verband tussen die twee sterftes ondersoek word nie.
"Die vrae wat mens het, is nog onbeantwoordbaar in die stadium," het hy gesê.
Mev. Lotz het gister aan Volksblad gesê dat hulle geen inligting het nie en dat hulle nie kommentaar wil lewer nie.
Adv. William Booth, Van der Vyver se regsverteenwoordiger, het gesê 'n nuusverklaring sal vandag uitgereik word.
Hy het gesê hulle sal eers met die familie praat en sal graag op Rapport se berig kommentaar wil lewer.
04-10-2006, 07:43 AM #462
Kby-boer met Kongokoors gediagnoseer
DURBAN. – 'n Boer van Kimberley word hier in 'n hospitaal behandel nadat hy met die potensieel dodelike Kongokoors gediagnoseer is.
Sy vrou en 'n verpleegster wat met hom in aanraking was, word fyn dopgehou vir tekens van die siekte.
Die dokters wat die 34-jarige man behandel, is ook in aanraking met die Noord-Kaapse gesondheidsowerheid omdat die egpaar se drie kinders nog in Kimberley is.
Die boer is in 'n stabiele toestand, en volgens prof. Alan Smith, hoofviroloog van die Hoofman Albert Luthuli-gedenkhospitaal, is dokters optimisties dat hy van die siekte sal herstel.
'n Taakspan is saamgestel om die risiko van oordrag van die siekte aan mense met wie die Kimberliet die afgelope week in aanraking was, te bepaal.
Die boer se vrou gaan in 'n gastehuis tuis van waar sy per selfoon met haar man kommunikeer. Sy mag hom nie besoek nie omdat hy in afsondering behandel word. 'n Dokter ondersoek haar daagliks om seker te maak sy toon nie ook tekens van die siekte nie.
Die vermoede is dat die boer Kongokoors opgedoen het toe 'n bosluis hom einde verlede maand gebyt het.
Hy het begin siek voel terwyl hy en sy vrou in Margate vakansie gehou het. Hulle het gaan hulp soek by die hospitaal op die dorp, maar is na Durban oorgeplaas toe dokters nie kon agterkom wat hom makeer nie.
In die Augustine-hospitaal is hy positief vir Kongokoors getoets, maar omdat hulle nie geriewe gehad het om hom te behandel nie, is hy Saterdagoggend na die Addington-hospitaal oorgeplaas.
04-10-2006, 07:45 AM #463
04-10-2006, 11:19 AM #464
Skurke gee padaanwysings
Brits. - 'n Middeljarige vrou van die Hartbeesfontein- kleinhoewes het 'n nag van hel oorleef waarin sy ontvoer en verkrag is voordat sy toegelaat is om in haar eie motor te vlug.
Drie mans het die 52-jarige geskeide vrou en haar 73-jarige ma Saterdag ná 22:00 in haar hoewe huis oorval. 'n Slaapkamervenster is gebreek om toegang tot die huis te kry.
Die vrou, wat elders in die huis gelees het, het die slag gehoor en na die kamer gehardloop. Sy en haar ma, wat reeds in die bed was, het vergeefs die deur probeer toedruk sodat die inbrekers nie by hulle kon uitkom nie, het insp. Lappies Labuschagne, ondersoekbeampte, gesê.
Die ouer vrou se hande is vasgebind, waarna die mans haar dogter gedwing het om hulle deur die huis te vergesel. Juwele en 'n selfoon is geroof, het kapt. Elsabé Augoustides, polisiewoordvoerder, gesê.
Die rowers het die vrou in haar Mercedes-Benz se kattebak gelaai en ontvoer.
Sy vermoed sy is iewers tussen die Wierdabrug-nywerheidsgebied en Diepsloot afgelaai.
Twee van die mans het weggery, terwyl een agtergebly en die vrou verkrag het, het Augoustides gesê. Die ander twee het 'n ruk later met die motor teruggekeer en aan haar gesê om in te klim en weg te ry. Hulle het glo selfs vir haar beduie hoe om terug te ry.
Die getraumatiseerde vrou het by 'n vulstasie stilgehou waar mense aan haar verduidelik het waar die Wierdabrug-polisiestasie is. Hier het sy haar familie gekontak, het Labuschagne gesê. Haar ma het intussen by 'n buurhuis gaan hulp soek.
Volgens Labuschagne het die ouer vrou met haar vasgebinde hande deur die gebreekte venster geklim omdat sy nie die huissleutels kon opspoor nie. Die buurman, wat net sowat 50 m verder bly, het haar losgemaak.
Die jonger vrou is erg getraumatiseer en moes doktersbehandeling kry. Sy sterk by familie in Randburg aan.
Labuschagne het gesê die polisie sal die moontlike verband ondersoek tussen dié voorval en een sowat drie weke gelede waarin nog 'n hoewebewoner van die omgewing deur inbrekers in sy eie motor ontvoer en later daarin teruggestuur is huis toe.
Mnr. Barry van Leer van Buffelspoort is saam met verskeie gesteelde artikels in sy motor geboender nadat daar in die vroeë oggendure by hom ingebreek is.
Die drie diewe het tot naby Rosslyn buite Pretoria gery. Hier het hulle uitgeklim, die gesteelde goed afgelaai en vir Van Leer gesê om te maak dat hy wegkom.
Mense met inligting kan Labuschagne by 084 491 0484 bel.
04-11-2006, 03:06 AM #465
'Wie moet nóg sterf?'
Oomblikke voordat die bekroonde televisieregisseur Ken Kirsten by sy spogwoning in Northcliff, Johannesburg, in 'n koeëlreën afgemaai is, het hy die TV-persoonlikheid Mariëtta Kruger gebel om te hoor of sy oukei is.
Kirsten (58), wat in sy loopbaan van 28 jaar verskeie plaaslike en oorsese toekennings ontvang het, is kort ná 23:00 eergisteraand in 'n motorhuis by die luukse Villa del Monte-kompleks doodgeskiet nadat hy met sy spanjoel, Watson, gaan stap het.
Kirsten het vermoedelik 'n bende rowers verras wat by hom en sy vriend, mnr. Rick Karp (52), se huis wou inbreek.
Kruger, wat ook in die kompleks woon en jare lank vriende met Kirsten was, het aan Beeld gesê hy het minute voor sy dood 'n boodskap op haar selfoon gelos.
"Hy het gebel om te vra of ek oukei is, want hy het gesien my huis se ligte is nog aan. Ek het later geweerskote gehoor. 'n Buurman het my geroep en ek het gaan kyk wat fout is."
Sy het op Kirsten afgekom in 'n buurman se motorhuis wat in aanbou is. "Watson het by hom gewaak, maar hy was al dood."
Kirsten, wat saam met bekendes soos Charlize Theron, Nataniël en Mynie Grové gewerk het en deur kollegas as " 'n kreatiewe genie" beskryf is , is 'n rekordgetal van 20 keer vir die destydse Artes-toekennings benoem en het dit agt keer gewen.
Hy was vroeër die kreatiewe regisseur by die SAUK en is bekroon vir onder meer die afsluitingseremonie van die 1995 Wêreldbeker-rugbytoernooi en talle Mej. Suid-Afrika-kompetisies. Hy het meer onlangs aan TV-reekse soos Saterdagnag en 3Talk gewerk.
Karp, Kirsten se lewensmaat die afgelope sewe jaar, het verlede Junie saam met hom na Suid- Afrika teruggekeer nadat hulle vyf jaar in Kalifornië in die VSA gewoon het.
Karp het uitgevaar teen die misdaadsituasie. "Suid-Afrika het een van sy groot seuns verloor. Daar is geen hoop vir dié land as misdaad nie nóú vasgevat word nie," het hy gesê.
Volgens Karp is daar verlede Donderdag ook by hul huis ingebreek. "Ken het inligting aan die polisie gegee en ons vermoed sy moord was 'n wraakaanval."
"Ons het teruggekom omdat Ken só lief vir Suid-Afrika was en hy in die wonderlike veranderinge hier geglo het. Ons was bewus van die misdaadprobleem, maar Ken was vasbeslote om met sy ervaring 'n verskil hier te kom maak. Nou is hy 'n misdaadstatistiek in die land waaroor hy met soveel deernis gepraat het."
"Hier is geen respek vir menselewens nie. Suid-Afrikaners moet wakker word en besef iets gróót is fout. Wie moet nóg sterf voor iets gedoen word?" het Karp, 'n eiendomsagent, gevra.
Volgens insp. Karen Jacobs, polisiewoordvoerder, is niks tydens die voorval gesteel nie en is die verdagte(s) nog op vrye voete.
Enigeen met inligting word versoek om insp. Alfred Mthi te bel by 082 412 8679.
04-11-2006, 03:08 AM #466
Rowers brand oues met kookwater in bad
Pietermaritzburg. - Nadat rowers 'n egpaar se huis gestroop het, het hulle die egpaar gedwing om met hul voete in 'n bad met kokend warm water te klim.
Mnr. Koos van Wyk (62) en sy vrou, Martha (56), eienaars van die Mgobhozi-wildplaas by Gluckstadt, naby Vryheid, is in 'n ernstige toestand in 'n hospitaal ná die voorval Saterdagaand.
"Ek weet nie hoekom die rowers hul voete só gekook het nie - dalk was dit om hulle te keer om hulp te ontbied," het kapt. Vusi Mbatha, polisiewoordvoerder, gister gesê.
Volgens hom was daar die afgelope tyd talle rooftogte in die gebied, maar dit is die eerste keer dat só 'n grusame metode gebruik word. Mev. Van Wyk het Saterdag omstreeks 22:30 in die sitkamer TV gekyk terwyl haar man gebad het, het Mbatha gesê. Sy het gehoor hoe die voordeur oopgedwing word en het na haar man in die badkamer gehardloop.
Voordat die egpaar iets kon doen, het vyf gewapende mans hulle oorval, met vuurwapens aangehou en geld geëis. Die Van Wyks het R250 aan die rowers gegee - al geld wat in die huis was. Die rowers het mnr. Van Wyk gedwing om die kluis oop te maak en daaruit ses vuurwapens geneem. Hulle het die huis deurgesoek en ook twee naaldwerk masjiene en 'n CD-speler gevat, asook mev. Van Wyk se diamantring.
Die egpaar is daarna na die badkamer geneem waar hulle gedwing is om hul voete in kokend warm water in die bad te druk. Hulle het ernstige brandwonde opgedoen.
Die rowers het die gesteelde goedere in die egpaar se motor gelaai en gevlug.
Volgens Mbatha is die Van Wyks in só 'n toestand dat die polisie nog nie verklarings kon afneem nie. Hy kon nie sê of hulle op enige ander wyse beseer is nie.
Niemand is nog in hegtenis geneem nie. Mense met inligting kan insp. Zondo by 034 952 1644 of 082 411 018 bel.
In Bethlehem het rowers in nog 'n plaasaanval 'n bejaarde boer voorgelê, hom met 'n ysterpyp geslaan en sy vrou met sy bakkie raakgery.
04-11-2006, 03:11 AM #467
WAT veronderstel was om 'n rustige Sondag te wees, het vir 'n bejaarde egpaar van die Oos-Vrystaat in 'n nagmerrie ontaard toe 'n groep mans die boer op hul plaas buite Bethlehem voorgelê, hom met 'n ysterpyp geslaan en sy vrou met sy bakkie raakgery het.
In 'n ander aanval op 'n wildplaas naby Vryheid het rowers 'n egpaar se voete in kokende badwater gebrand.
Mnr. Niek Swart (76) en sy vrou, Sina (68), wat saam met hul dogter, mej. Nicolene Swart, op die plaas Damfontein buite Bethlehem woon, is met veelvuldige beserings in die Hoogland-Medi-Clinic hier opgeneem.
Swart, wie se neus in die aanval op twee plekke gebreek is, is intussen ontslaan. Mev. Swart se toestand is bestendig, maar sy is steeds vir waarneming in die hospitaal.
Kapt. Hennie Labuschagné, polisiewoordvoerder, sê die verdagtes het met sowat R3 000 en 'n .38-rewolwer in Swart se bakkie gespring en weggery.
Sowat 'n kilometer verder het hulle die bakkie agtergelaat en te voet verder gevlug.
Mej. Swart het op haar vasgemaakte ouers afgekom toe sy van die kerk afgekom het.
"Alles is deurmekaar. Die aanvallers het alles uitgegooi," sê sy.
Sy sê vyf mans, met een wapen, het Sondag omstreeks 10:00 haar pa voorgelê toe hy die skape gaan haal het.
"Hulle het hom met 'n ysterpyp in die gesig geslaan."
Terwyl hulle Swart op sy bakkie gelaai het, het haar ma uit die huis gekom oor die lawaai wat sy gehoor het.
"Hulle het met die bakkie op haar afgery.
"Sy het geprobeer wegkom, maar hulle het haar raakgery," sê sy.
Haar ma het agteroor op die sement van die stoep geval en twee ribbes gebreek.
Die egpaar is na die plaashuis gebring en met draad vasgemaak.
Labuschagné sê nadat me. Swart bloed by haar pa se bakkie gesien het, het sy dadelik die Bethlehem-beheerkamer laat weet.
"Me. Swart het na die plaashuis gery en haar vasgemaakte ouers in die sitkamer gekry."
Mense met inligting oor die verdagtes word versoek om insp. Gert van der Merwe by (058) 307-5921 te bel.
Mnr. Koos van Wyk (62) en sy vrou, Martha (56), van die Mgobhozi Game Lodge in Gluckstadt naby Vryheid is in 'n ernstige toestand in 'n hospitaal nadat hul voete Saterdagaand deur rowers in badwater gebrand is, berig Bheki Mbanjwa.
Volgens die polisie het mev. Van Wyk omstreeks 22:00 TV in die sitkamer gekyk terwyl haar man gebad het.
Sy het gehoor die voordeur word oopgedwing. Sy het na die badkamer gehardloop.
Vyf gewapende mans het toegang tot die huis gekry, die wapens op die egpaar gerig en kontant en ander goedere geëis.
Die egpaar het die rowers R250 gegee. Die rowers was nie oortuig dat dit al geld in die huis was nie en het mnr. Van Wyk gedwing om die kluis oop te maak. Hieruit is vuurwapens geroof. Die rowers het onder meer ook twee naaimasjiene en 'n diamantring van mev. Van Wyk gevat.
Die egpaar is na die badkamer gedwing.
'n Rower het kookwater in die bad getap en die egpaar gedwing om hul voete hierin te druk.
Volgens die polisie het die Van Wyks ernstige brandwonde opgedoen. Hulle is na 'n hospitaal in Vryheid gebring en later oorgeplaas na 'n hospitaal in Newcastle.
Die rowers het die buit op die Van Wyks se viertrek-Toyota gelaai en gevlug.
Mense met inligting oor dié verdagtes word versoek om die polisie te bel by (034) 952-1644.
04-11-2006, 10:43 AM #468
BELASTINGBETALERS SE BYDRAES VERKWIS OP GROND
"Die verkoop van ? plaas teen R110 000.00 om ? R26 000 elektrisiteitsrekening aan die munisipaliteit te betaal, grens aan die belaglike" het mnr Paul van der Walt, president van TLU SA gesê. "Dit kon nog humoristies gewees het indien dit nie so ? ernstige saak vir kommersiële landbou is nie. Dit bewys weereens dat die Landbou Herstrukturering programme van die regering ondeurdag, onhaalbaar en ? duur proses vir die belastingbetaler is."
Bykans R2.2 miljard is al spandeer aan die oordrag van grond deur die verskillende prosesse van die regering. Nou kom die bewyse na vore dat dit nie net die grond is waarom dit gaan nie, maar baie spesifiek die kundigheid om grond as produksiemiddel te bestuur. Nog meer belastingsbetalergelde gaan bestee word, terwyl die probleme wat ontstaan nie onder geld toegegooi kan word nie.
Belastingbetalersgelde moet verreken kan word en aanspreeklikheid moet deur die betrokke departemente daarvoor geneem word. TLU SA het by herhaling daarop gewys dat die regering met ? hoë risiko bedryf te maak het en dat landbougrond nie maar net oorgeneem of onteien kan word sonder dat die bedryfseenheid, soos ? plaas wat optimaal bestuur word, in stand gehou word nie.
Boere as belastingbetalers spreek opreg hul bekommernis uit oor die gevolge van swak beplanning en wanaanwending van belastinggelde in die landbou. Die skade kan onomkeerbaar wees in ? hoë risiko bedryf soos landbou het mnr van der Walt gesë.
Hoe vêr gaan die regering hierdie ideologies-gedrewe proses nog dryf tot nadeel van Suid-Afrika se toekoms is die vraag waaroor daar teenoor die belastingbetalers rekenskap gegee moet word.
04-12-2006, 04:31 AM #469
Man (50) opgehang in sel gekry
12/04/2006 23:44 - (SA)
KAAPSTAD. – Die liggaam van 'n 50-jarige man wat van bedrog aangekla is, is Sondagoggend in die polisieselle by die Milnerton-polisiekantoor deur mede-aangehoudenes gevind.
Mnr. Peter Spray (50) van Kampsbaai, wat in aanhouding was ná 'n klag van beweerde bedrog, is om omstreeks 01:40 gevind.
Met die polisie se aankoms in die sel het die polisie die liggaam teen die sel se tralies met 'n kledingstuk om sy nek sien hang.
Die onafhanklike klagtedirektoraat (OKD), wat die toneel besoek het, sal die voorval ondersoek.
Die oorledene is Saterdag in 'n winkel in Canal Walk in hegtenis geneem vir beweerde bedrog.
Hy het vermoedelik 'n vals identiteitsdokument verskaf en gepoog om goedere met 'n vervalste tjek te koop.
04-12-2006, 04:34 AM #470
Vragbriewe toegelaat in baba Norton-saak
KAAPSTAD. - 'n Erg gespanne me. Dina Rodrigues het haar kop op die oog af moedeloos laat sak toe sy hoor deurslaggewende bewysstukke word – teen die verwagting in – in die baba Jordan-Leigh Norton-moordverhoor toegelaat.
Talle hofgangers het gister hier in 'n volgepakte hooggeregshof mekaar met groot oë aangekyk nadat regter Basheer Waglay beslis het die dokumente mag teen die vermeende baasbrein, Rodrigues, gebruik word. Dit is met 'n ongeldige lasbrief bekom.
Me. Mary Rodrigues, haar bejaarde ma, en mnr. Orlando Rodrigues, haar broer, het net verslae na haar gestaar terwyl trane in haar oë geblink het.
Aan die ander kant van die hofsaal kon die blydskap duidelik op die soms glimlaggende gesig van me. Natasha Norton, die ses maande oue babameisie se ma, en dié van Natasha Norton se ouers, mnr. Vernon en mev. Anastasia Norton, gelees word.
Mnre. Sipho Mfazwe (32), Mongezi Bobotyane (24), Zanethemba Gwada (18) en 'n 16-jarige seun, Rodrigues se medebeskuldigdes, het tydens die beslissing met gesigte wat geen emosie verklap het nie, weerskante van haar in die beskuldigdebank gesit.
Voor die verrigtinge die oggend begin het, het hofgangers buite die hof bespiegel dat Waglay nie die ingevulde vragbriewe en ander dokumente met voorbeelde van Rodrigues se handskrif sal toelaat nie.
Adv. Nicolette Bell, vir die staat, en kapt. Esmerald Bailey het reeds vroeër toegegee die lasbrief wat gebruik is om dit te kry, was ongeldig.
Rodrigues se handskrifproewe is nodig om dit met dié op 'n vragbrief te kan vergelyk. Die vragbrief is op 15 Junie verlede jaar op die moordtoneel in Lansdowne gevind.
Volgens die regter was dit nie deel van die staat se getuienis dat die beslaglegging op die bewysstukke die potensiaal gehad het om tot voordeel van 'n regverdige verhoor vir Rodrigues te wees nie. "Net so is dit ook nie deur Rodrigues geopper nie.
"Ek kan ook nie sien dat die toelating van die handskrifproewe haar sal bevooroordeel nie. Sy het nie vroeër, soos in die hof getuig, in die teenwoordigheid van haar prokureur 'n versoek om dit ná haar inhegtenisneming aan die polisie te verskaf, teengestaan nie.
"Ek het min twyfel dat as enige beampte wat gemagtig was om die lasbrief uit te reik, die aansoek daarvoor behoorlik oorweeg het, hy/sy dit tog sou toegestaan het.
"Watter kritiek ook al teen Bailey se optrede – en daar is baie – bestaan, kan dit nie gesê word sy was opsetlik daarop uit om Rodrigues se grondwetlike regte te skend nie.
"As sy dié bedoeling gehad het, sou sy nie probeer het om 'n lasbrief te bekom nie."
Volgens Waglay is adv. John van der Berg, vir Rodrigues, reg dat die hof se besluit nie 'n sein aan die polisie moet stuur dat die versuim om die grondwetlike regte van 'n beskuldigde te respekteer, maklik vergewe sal word nie.
Die staat beweer Rodrigues het die mans R10 000 aangebied om die kind, met wie se biologiese pa sy ten tyde daarvan 'n verhouding gehad het, te vermoor.